《秋风三叠寄秦少游 其三》
宋代·邢居实

秋风浩荡兮天宇高，群山逶迤兮溪谷寂寥。登高望远兮不自聊，驾言适野兮谁与游遨。

空原无人兮四顾萧条，猿狖与伍兮麋鹿为曹。浮云千里兮归路遥，愿言思子兮使我心劳。

作者简介：（1068—1087）郑州阳武人，字惇夫。邢恕子。幼以奇童称。八岁作《明妃引》，知名于世。神宗元丰中，游孙觉、李常之门。所宗师者司马光、吕公著等，所从游者苏轼、黄庭坚、晁补之等。年十六、七岁，擅文章。有《呻吟集》。